25. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΔΗΜΟΣΙΑΣ  ΤΑΞΕΩΣ Αριθ. 8441 της 21 Απρ./5 Μαΐου 1979 (ΦΕΚ Β' 427) Περί του τρόπου λειτουργίας των Σκοπευτηρίων πού διατηρούνται από Δημόσιες Αθλητικές Αρχές, Νομικά Πρόσωπα Δημοσίου Δικαίου και Αναγνωρισμένα Σωματεία. Έχοντας υπόψη τις διατάξεις: α.Του Α.N. 397/1968 "περί επανασυστάσεως της Γενικής Γραμματείας Αθλητισμού και των αρμοδιοτήτων αυτής". β.Του Ν.Δ. 216/1974 "περί συστάσεως Υπουργείου Προεδρίας Κυβερνήσεως". γ.Της παρ. 8 του άρθρ. 5 του Νόμ. 495/1976 "περί όπλων, εκρηκτικών υλών, εκρηκτικών μηχανημάτων κ.λ.π.". δ.Του Νόμ. 75/1975 "περί οργανώσεως του Εξωσχολικού Αθλητισμού και ρυθμίσεως συναφών θεμάτων". ε.Του Νόμ. 423/1976 "περί Γυμναστηρίων και ρυθμίσεως θεμάτων αφορώντων εις τον Εξωσχολικόν Αθλητισμόν" και  ς)Την υπ' αριθ. Α.63/3/28527/27.2.1977 κοινή απόφαση του Πρωθυπουργού και Υπουργού Προεδρίας Κυβερνήσεως "περί αναθέσεως αρμοδιοτήτων του Υπουργού Κυβερνήσεως εις τους παρά τω Υπουργείω Προεδρίας Κυβερνήσεως Υφυπουργούς", αποφασίζουμε: 1.Στα Αθλητικά Δημόσια Κέντρα, στα Νομικά Πρόσωπα Δημοσίου Δικαίου και στα αναγνωρισμένα Σωματεία, που διατηρούν σκοπευτήρια, στα οποία προάγεται το άθλημα της σκοποβολής τηρούνται υποχρεωτικά, με ευθύνη της Διοικήσεως αυτών, τα κατωτέρω βιβλία, που θεωρούνται από την αρμόδια Αστυνομική Αρχή στη διάθεση της οποίας τίθεται πάντοτε απροφάσιστα. α.Βιβλίο στο οποίο καταχωρούνται όλα τα όπλα που ανήκουν στο Σκοπευτήριο και χρησιμοποιούνται ή μπορούν να χρησιμοποιηθούν για το άθλημα της Σκοποβολής. β.Βιβλίο στο οποίο καταχωρούνται όλα τα όπλα που δεν ανήκουν στο Σκοπευτήριο, αλλά είναι στη διαρκή κατοχή και έλεγχό του, είτε αυτά έχουν παραχωρηθεί σ' αυτό με οποιαδήποτε μορφή, είτε ανήκουν κατά κυριότητα σε τρίτα φυσικά πρόσωπα και χρησιμοποιούνται ή μπορούν να χρησιμοποιηθούν μέσα στο Σκοπευτήριο για το άθλημα της Σκοποβολής. γ.Βιβλίο στο οποίο καταχωρούνται όλα τα όπλα που προορίζονται για τη συλλογή ή είναι κειμήλια του Σκοπευτηρίου. δ.Βιβλίο διακινήσεως των πυρομαχικών στο οποίο καταχωρούνται κατά είδος και κατηγορία και σύμφωνα με τα τηρούμενα νόμιμα παραστατικά έγγραφα, όλες οι ποσότητες αυτών που εισάγονται και καταναλώνονται. 2.Στα ανωτέρω βιβλία καταχωρείται κάθε μεταβολή που επέρχεται στα όπλα και τα πυρομαχικά. 3.Οι διοικήσεις των Αθλητικών Δημοσίων Κέντρων και των Νομικών Προσώπων, που αναφέρονται στην παρ. 1 της παρούσης, υποχρεούνται, μέσα σε προθεσμία δύο μηνών από την δημοσίευσή της στην Εφημερίδα της Κυβερνήσεως, να εφαρμόσουν τα πιο πάνω και να υποβάλουν, μέσα στην ίδια προθεσμία, στην Αστυνομική Αρχή της περιφερείας που λειτουργεί το Σκοπευτήριο: α.Πλήρη κατάλογο των πιστολίων, περιστρόφων, όπλων και πυρομαχικών τα οποία ανήκουν ή έχουν με οποιοδήποτε τρόπο παραχωρηθεί σ' αυτά και χρησιμοποιούνται ημπορούν να χρησιμοποιηθούν στο άθλημα της σκοποβολής. β.Πλήρη κατάλογο των όπλων πού ανήκουν μεν κατά κυριότητα σε φυσικά πρόσωπα, είναι όμως στη διαρκή κατοχή του Σκοπευτηρίου και χρησιμοποιούνται αποκλειστικά μέσα σ' αυτά και, γ.Πλήρη κατάλογο όλων των όπλων που προορίζονται για την συλλογή ή τα κειμήλια του Σκοπευτηρίου. 4.Οι πιο πάνω κατάλογοι συνοδεύονται υποχρεωτικά από υπεύθυνη δήλωση προς την ίδια Αστυνομική Αρχή, στην οποία θα βεβαιώνεται ότι όλα τα όπλα και πυρομαχικά που αναφέρονται στους καταλόγους έχουν καταχωρηθεί στα βιβλία που προβλέπονται στην παρούσα. 5.Η Αστυνομική Αρχή, στην οποία υποβάλλονται οι παραπάνω κατάλογοι, εκδίδει, στο όνομα του Προέδρου του Διοικητικού Συμβουλίου του Νομικού Προσώπου στο οποίο ανήκει το Σκοπευτήριο, αδεία κατοχής των οπλών αυτών και των πυρομαχικών. Σε περίπτωση πού για οποιοδήποτε λόγο γίνει αλλαγή Προέδρου Διοικητικού Συμβουλίου του Νομικού Προσώπου επ' ονόματι του οποίου έχει εκδοθεί άδεια κατοχής όπλων και πυρομαχικών, ο αναπληρωτής αυτού και το Νομικό Πρόσωπο υποχρεούται μέσα σε δέκα ημέρες ν' αναγγείλει στην Αστυνομική Αρχή την επελθούσα αλλαγή προκειμένου να εκδοθεί νέα άδεια κατοχής επ' ονόματι του νέου Προέδρου του Δ.Σ. του Νομικού Προσώπου. 6.Η μεταφορά, των παραπάνω όπλων και πυρομαχικών αυτών, από τόπο σε τόπο θα αποδεικνύεται με υπεύθυνο βεβαίωση του έχοντος άδεια κατοχής αυτών. 7.Σε περίπτωση που τα παραπάνω σκοπευτήρια αποκτήσουν με οποιοδήποτε τρόπο, στο μέλλον νέα όπλα και πυρομαχικά, ο Πρόεδρος του Διοικητικού Συμβουλίου του Νομικού Προσώπου, στο οποίο ανήκει αυτό, υποχρεούται μέσα σε δέκα ημέρες το αργότερο από της αποκτήσεώς τους να τα δηλώσει στην αρμόδια Αστυνομική Αρχή. 8.Σε περίπτωση απωλείας ή καταστροφής οποιουδήποτε εκ των παραπάνω όπλων ή πυρομαχικών ο κάτοχος της αδείας αυτών υποχρεούται ν' αναφέρει στην αρμόδια Αστυνομική Αρχή, την μεν απώλεια μόλις την διαπιστώσει, την δε καταστροφή το ταχύτερον δυνατό και με κάθε γνωστή λεπτομέρεια. (Αντί για τη σελ. 630,13(α) Σελ. 630,13(β)  Τεύχος ΣΤ121–Σελ. 63  79 Στάδια και Γυμναστήρια 32.Η.γ.25 9.Το Νομικό Πρόσωπο επ' ονόματι του οποίου έχει χορηγηθεί η άδεια λειτουργίας του Σκοπευτηρίου, ο υπεύθυνος του Σκοπευτηρίου οι προπονητές και εκείνοι που χρησιμοποιούν το Σκοπευτήριο, είναι υπεύθυνοι για την τήρηση των κανονισμών ασφαλείας, όπως αυτοί καθορίζονται από τους Κανονισμούς της Διεθνούς Ομοσπονδίας Σκοποβολής (U.I.T.) και εκείνων που έχουν θεσπισθεί ή τυχόν θα θεσπισθούν με αστυνομική διάταξη. 10.Σε κάθε Σκοπευτήριο που λειτουργεί ορίζεται, υποχρεωτικά από την διοίκησή του, ο υπεύθυνος για την λειτουργία του Σκοπευτηρίου για την φύλαξη και διακίνηση των όπλων και των πυρομαχικών καθώς και για την βολή σε κάθε πεδίο βολής. 11.Σαν υπεύθυνος μπορεί να ορίζεται ένας για όλες τις περιπτώσεις ή περισσότεροι για κάθε μία ξεχωριστά. 12.Τα πλήρη στοιχεία του ή των παραπάνω υπευθύνων ανακοινώνονται υποχρεωτικά στην Αστυνομική Αρχή του τόπου που λειτουργεί το Σκοπευτήριο. 13.Χρήση του Σκοπευτηρίου μπορούν να κάνουν και ανήλικοι κάτω του 14ου έτους της ηλικίας τους, μόνον εφόσον συνοδεύονται από τους γονείς τους ή τους κηδεμόνες τους, ή προκειμένου για Σωματεία και σχολεία από τους προπονητές τους ή συνοδούς τους. 14.Οι διατάξεις της παρούσης έχουν εφαρμογή και στα αναγνωρισμένα και νόμιμα λειτουργούντα Σωματεία και γενικά Νομικά Πρόσωπα, τα οποία δεν διαθέτουν μεν δικά τους Σκοπευτήρια, διατηρούν όμως σκοπευτικά τμήματα και έχουν όπλα και πυρομαχικά για τις ανάγκες τους. 15.Τα παραπάνω Φυσικά και Νομικά Πρόσωπα, εφόσον διατηρούν στα Σκοπευτήρια δικά τους ερμάρια, είναι υπεύθυνα για τα όπλα και τα πυρομαχικά που τοποθετούνται μέσα σ' αυτά και υποχρεούνται για κάθε νέα τοποθέτηση να υποβάλλουν στην Αστυνομική Αρχή της περιοχής του Σκοπευτηρίου αναλυτικό κατάλογο των όπλων και πυρομαχικών που θα τοποθετηθούν στα ερμάρια και να παραδίδουν στον υπεύθυνο του Σκοπευτηρίου επίσημο αντίγραφο του καταλόγου αυτού, τον οποίον θα εκδίδει η Αστυνομική Αρχή. 16.Οι ένοπλες δυνάμεις και τα Σώματα ασφαλείας, για κάθε νέα τοποθέτηση όπλων και πυρομαχικών στα Σκοπευτήρια, υποχρεούνται να παραδίδουν στον υπεύθυνο του Σκοπευτηρίου, αναλυτικό κατάλογο των όπλων και πυρομαχικών που θα τοποθετηθούν, θεωρημένο από την αρμόδια υπηρεσία τους. Σελ. 630,14(β) Τεύχος ΣΤ121–Σελ. 64 17.Απαγορεύεται η εισαγωγή, φύλαξη, χρησιμοποίηση και τοποθέτηση μέσα στα Σκοπευτήρια όπλων και πυρομαχικών ξένων προς το άθλημα της σκοποβολής. 18.Οι παραβαίνοντες τις διατάξεις της παρούσης τιμωρούνται με κράτηση ή πρόστιμο σύμφωνα με τη διάταξη της παρ. 8 του άρθρ. 5 του Νόμ. 495/1976. 